вътрешния пазар за всеки производител износител е представлявал най-малко 5 % от общия обем на продажбите му на разглеждания продукт за износ за Съюза по време на разследвания период. Въз основа на това бе установено, че общият обем на продажбите на сходния продукт на вътрешния пазар е представителен.
 (82)
 Предвид факта, че на вътрешния пазар е продаван само един вид на продукта, който е изнасян и за Съюза, Комисията не трябваше да проверява представителността на равнището на вида на продукта.
 (83)
 Като следваща стъпка Комисията определи дела на рентабилните продажби за независими клиенти на вътрешния пазар по време на разследвания период, за да вземе решение дали да използва действителните продажби на вътрешния пазар за изчисляването на нормалната стойност в съответствие с член 2, параграф 4 от основния регламент.
 (84)
 Нормалната стойност се основава на действителната цена на вътрешния пазар, независимо дали продажбите са рентабилни, или не, ако:
 а)
 обемът на продажбите на продукта, продаван на нетна продажна цена, равна на изчислените производствени разходи или по-висока от тях, представлява повече от 80 % от общия обем на продажбите; и
 б)
 среднопретеглената продажна цена е равна на производствените разходи за единица продукция или е по-висока от тях.
 (85)
 В този случай нормалната стойност е среднопретеглената стойност на цените на всички продажби на вътрешния пазар по време на РП.
 (86)
 Нормалната стойност е действителната цена на вътрешния пазар само на рентабилните продажби на вътрешния пазар по време на разследвания период, ако:
 а)
 обемът на рентабилните продажби представлява 80 % или по-малко от общия обем на продажбите; или
 б)
 среднопретеглената цена е по-ниска от производствените разходи за единица продукция.
 3.1.2. Корекции на производствените разходи
 (87)
 Оказалите съдействие производители износители закупуват изходната суровина, и по-специално пропан, за производството на МЕГ от свързано дружество — държавното Saudi Aramco, което е монополният доставчик в държавата.
 (88)
 До края на 2020 г. SABIC е било собственост на публичния инвестиционен фонд (ПИФ) на Кралство Саудитска Арабия, което е правителствено образувание, като тогава неговият дял от 70 % е закупен от Saudi Aramco. Правителството на Кралство Саудитска Арабия притежава 95,8 % от Saudi Aramco и председателят на Aramco от 2016 г. насам — Негово Превъзходителство Ясир О. Ал-Румаян — също така е и управител и директор на ПИФ от 2015 г. насам. Поради това двете дружества се считат за свързани, тъй като правителството е общ акционер на дружеството и тъй като Негово Превъзходителство Ясир О. Ал-Румаян е служител/директор в двете дружества.
 (89)
 Поради връзката закупуването на изходни суровини не може да се разглежда като извършено при обичайни търговски условия и следователно не може да се използва за установяване на нормалната стойност. В конкретния случай на пропана (изходната суровина, използвана за производството на етилен и впоследствие на МЕГ) цените се определят от правителството с оглед дейността на свързаните с него дружества. Следователно цените са пряко засегнати от връзката по смисъла на член 2, параграф 1 от основния регламент.
 (90)
 Поради това Комисията разгледа подробно покупките на изходната суровина и използва описания по-долу метод за изчисляване на нормалната стойност. SABIC закупува пропан